μελιταιεοις και πηρεοις εκριναν οι υπο των αιτωλων αιρεθεντες δικασται δωριμαχος πολεμαιος αργειος καλυδωνιοι αυτων επιχωρησαντων εξ ομολογων ορια μεν ειμεν τας χωρας μελιταιεοις και πηρεοις ως ο ακμευς εμβαλλει εν τον ευρωπον και απο του ακμεος εν ταν παγαν του γαλαιου και απο του γαλαιου εν ταν κολωναν και απο τας κολωνας επι το ερμαιον επι τα ευρυνια και απο των ε[υ]ρυνιων κατα των ακρων ως υδωρ ρει εν τον ευρωπον εκ του ευρωπου εν τον ελιπη εκ του ελιπεος εν το νεμος το αγον εν ταν α[μπε]λον απο τας αμπελου κατα των ακρων επι το υπατον απο του υπατου εν τον κερκινη απο του κερκινεος εν ταν μυνιν απο τας μυνιος εν τον ευρωπον του σκαπεταιου και του ευρωπου εν ταν συμβολαν. ταν δε δαμοσιαν χωραν τους τε καρανδας και ταν φυλιαδονα μη αποδοσθων μελιταεις ωστε πατρωιαν εχειν τον πριαμενον πολιτευοντω[ν] πηρεων μετα μελιταιεων αλλα κατ ανπαλον μισθουντω καθως και το προτερον. ει δε κα αποπολιτευωντι πηρεις απο μελ[ι]ταεων περι μεν τας χωρας οροις χρησθων τοις γεγραμμενοις και εχοντες αποπορευεσθων βουλευταν ενα και τα δανεια συναποτινοντω οσα κα α πολις οφειλη κατα το επιβαλλον μερος του βουλευτα και εμφεροντω τα εν τους αιτωλους γινομενα κατα τον βουλευταν. αποδοντων δε οι πηρεις τας δεκατας τας γινομενας τοις δανεισταις ας οφειλοντι ετεων τριων αναβολαν λαβοντες ετη τρια οσα δε και προτερον ελαμβανον ο[ι] πηρεις παρ τας πολιος κατ ενιαυτον τοις τε αρχοντοις αργυριου μνας τρεις και καρυκι στατηρας δεκα και εις το ελαιον τοις νεανιοις στατηρας δεκα και εις ταν θυσιαν των σωτηριων στατηρας πεντε και νυν λανβανοντω και τα λοιπα επιμελεσθω α πολις των μελιταιεων των κοινων των εμ πηρεοις καθως και το προτερον. νομοις δε χρησθων πηρεις τοις αυτοις και μελιταεις. τας δε εν αγορανομοις δικας γινομ[ε]νας πηρεοις ποτι πηρεις κατα τετραμηνον δικαζοντω εμ πηρεοις οι εγ μελιτειας αγορανομοι. αναγραφητω δε ταυτα εν σταλας εν τε μελιτειαι και εν δελφοις και εν καλυδωνι και εν θερμωι. μαρτυρες το συνεδριον απαν το επι γραμματεος λυκου και οι προσταται του συνεδριου [ορ]θολαος σπαττιος δυσωπος απολλωνιευς και ο γραμματευς [λυ]κος ερυθραιος και ο ιππαρχας αλεξων ερματτιος πανταλεω[ν πε]ταλου πλευρωνιος νικοστρατος νικοστρατου ναυπακτιος δαμοξενος θεοδωρου ηρακλεωτας.
Achaia Phthiotis — Melitaia — ca. 145 BC — cf. Corrigenda pp. X-XI
 ca. 145 BC 